Document ID: /roh_data/filtered/fineweb-2-filterrobots_roh.jsonl.gz/8242

Svizra - Per ils chantuns datti 150 milliuns francs pli pauc
Il favrer ha il suveran svizzer refusà la refurma da la taglia sin interpresas III. Cun l'uschenumnà project da votaziun da taglia 17 vegn dà attenziun a quest «NA». Tenor il Cussegl federal duain ils chantuns survegnir radund 150 milliuns francs pli pauc da las entradas da la taglia federala.
Il Cussegl federal ha decidì da principi co i duai ir enavant cun la refurma da la taglia sin interpresas. Per gronda part ha el surpiglià las propostas ch'ina gruppa da lavur da chantuns e confederaziun han preschentà l'entschatta dal mais, uschia communitgescha la Chasa federala.